Københavns Adresseavis, 1782-09-27
Placat. Uagtet Placaten af 1ste Mai 1764 tydelig og omstændelig viser og fastsætter, hvorledes Slagternes mislige Forhold, i Henseende til Kiødtaxtens Efterlevelse, i alle muelige Tilfælde bør forekommes, behandles og straffes, og uagtet alle og enhver paa mindste Anmeldelse ved Politiekammeret er vederfaret den prompteste Justice efter Placatens Tilhold, beskylder dog et almindeligt Rygte ikke desto mindre Slagterne, at de ved Udsalg ikke rette sig efter Taxten; men lade sig en høyere Priis efter eget Godtbefindende af de Kiøbende betale. Som nu ikke andet kan skiønnes, end at bemeldte Placat af 1ste Mai 1764, som findes trykt med de kongelige Forordninger, maae være gaaet meenige Mand af Minde, saa bliver, al underløbende Fornærmelse eller udspredende ulige Rygte meest mueligen at afhielpe og forekomme, ikke allene meerbemeldte Placat herved efter sit hele Jndhold erindret, mens endog det Væsentlige af samme, til alle og enhvers Efterretning gientagende bekiendtgjort. 1, Det Tieneste=Tyende eller Bud saavelsom andre, der selv maatte have kiøbt Kiød og kunde have nogen Tvivlsmaal i Henseende til Prisen, Vægten eller i andre Maader, haver paa frisk Fod at melde sig paa Politiekammeret, eller i mit Huus paa de Tider Politiekammeret ikke findes aabent, da samme strax ey alleneste uvægerligen, prompte blive underrettede og med Politiebetiente bliver assisterede, men endog for Anmeldelsen af en virkelig Forurettelse nyde en Douceur af 2 Rdlr. 2) Ligesom Slagterne ere pligtige alle Tider at have Kiød tilfals udi deres Slagterboder, og til alle og enhver, saavel Lave som Høye, Fattige, som Rige, at udhugge og sælge det Forlangende, samt i Vegrings Fald at erlægge en Mulct af 4 Rdlr., saa følger deraf, at intet Kiød offentlig maae udhænge i eller uden for deres Boeder, som ikke er tilfals. 3, Maae Slagterne ikke betiene sig af Udflugter, eller understaae sig, for at hevne sig over nogen som har klaget, under nogen Slags Pretext at nægte nogen det forlangende forefindende Kiød, alt under en Mulct af 4 Rdlr. Men det Tieneste=Tyende, Bud eller andre, som under Foregivende at Kiødet var bortlovet, betinget, eller solgt, at den som forlanger Kiødet pleyer ikke at kiøbe sammesteds, eller i andre Maaden skulle blive afviist, skal hver Gang, saasnart det afden Fornærmede for Politiet anmeldes, ikke allene uden Ophold forhielpes til det forlangte Kiød, mens endog ligesom i Tilfælde af andre Fornærmelser nyde en Douceur af 2 Rdlr. 4) Er det ved Laugs=Artiklerne forbudet Laugs=Slagterne at falholde Koe= eller Qviekiød blandt Oxekiødet under 4 Rdlr. Straf første Gang, og anden Gang dobbelt, hvoraf Angiveren, tilfalder den halve Deel, som ikke allene prompte ved Politiekammeret skal blive udbetalt, men endog Angiverens Navn om forlanges vorde fortiet. - I det øvrige skal saavel denne Placat, som Slagter=Taxten bestandig efterdags ved ethvert Udsælgnings=Sted, saavel hos Laugs, som Frie=Slagterne være opslaget eller hængt saaledes, at samme tydelig falder i Øyne, under en Mulct af 2 Rdlr., som tilfalder Angiveren, og ved Politiekammeret udbetales. Ligesom og Slagterne og deres Folk herved advares, at de ikke understaae sig med Grovheder, slette Tallemaader eller i andre Tilfælde, ilde at begegne nogen som maatte have fundet sig beføyet eller skulle finde sig beføyet at klage over een eller anden Fornærmelse, alt under passende arbitrair Mulct efter Sagens Beskaffenhed. Politiekammeret i Kiøbenhavn, den 23 Sept. 1782.